**מקבץ שאלות אשכול מעורבות אזרחית**

1. מדינת ישראל היא מדינה בה חיים קהילות רבות ומשונות מבחינה דתית – יהודים, מוסלמים, נוצרים ומיעוטים דתיים נוספים. גם בתוך הדתות פנימה, קיים מגוון רחב של קהילות ותרבויות שונות. אצל היהודים, למשל, ישנן קבוצות של חרדים, דתיים לאומיים, חילונים ועוד – וגם בתוך קבוצות אלה אין- ספור קבוצות. גם אצל המוסלמים ישנן קבוצות שונות ומגוונות.

על כן, לדעתי, מדינת ישראל צריכה לתקצב באופן שווה כל אחת ואחת מהקבוצות האתניות-לאומיות- דתיות בחברה הישראלית, ובכך לאפשר לכל אחת מהקבוצות לקיים את הערכים שלה ולהעצים אותם. מכאן שמדינת ישראל צריכה להביא לביטוי את התרבות והשפה הערבית אל המרחב הציבורי, כמו למשל בשלטי החוצות, הפרסומות והעיתונות. אולם מצב זה הוא מעין פנטזיה שלא יכולה להתממש במקום בו העוינות של הקבוצות השונות זו לזו, הוא אדיר. כמובן, לא מדובר רק על הקבוצות הלאומיות (יהודים- ערבים) אלא גם על אלה המגזריות - יהודיות (למשל חרדים-חילונים).

* ציין והצג את התפיסה הדמוקרטית של הכותב. הסבר כיצד תפיסה זו באה לידי ביטוי בקטע.

1. הצג מהי התפיסה הרפובליקנית של הדמוקרטיה.
2. אחת המפלגות המתמודדות לכנסת הציגה לציבור הבוחרים את המצע הרעיוני שלה. עפ"י המצע היא מאמינה שישראל צריכה להיות מדינה אשר תאפשר לפרט לקדם את היצירתיות שלו, מבלי לכפות עליו דבר. על כן, לטענת המפלגה, המדינה לא צריכה להתערב בענייני אישות (נישואין-גירושין), לא בענייני החינוך ולא בענייני הרווחה והחברה. רק כך, הסביר ראש המפלגה, תוכל המדינה לאפשר לפרט (היחיד) בחברה לקדם את עצמו מבלי הגבלות שונות מצד המדינה.

* ציין והצג את הדגם (התפיסה) הדמוקרטי שבא לידי ביטוי במצע המפלגה. הסבר כיצד דגם זה בא לידי ביטוי בקטע.

1. מדינת היהודים לא הוקמה רק למען "מכנה משותף" אזרחי, הרי כדי לחיות על פי ערכי הדמוקרטיה, יהודים יכולים לבחור לחיות בכל מדינה דמוקרטית אחרת. אמנם חשוב שמדינת ישראל תהיה דמוקרטית ותשמור על זכויות האדם, אבל ייחודה של מדינת היהודים, צריך להיות דווקא בטיפוח של זהות לאומית יהודית משותפת.

זהות לאומית יהודית משותפת צריכה לכלול שלושה מרכיבים יסודיים: השפה העברית, ארץ־ישראל והתרבות היהודית, הכוללת שבתות וחגים ונישואין וגירושין, על פי הדת היהודית. בנוסף, צריך לאפשר לאזרחי מדינת ישראל מקבוצות שאינן שייכות ללאום היהודי, לטפח ולבטא את המאפיינים התרבותיים והדתיים המיוחדים להם.

* ציין והצג את הדגם הדמוקרטי שכותב הקטע מאמין בו לנכון לגבי מדינת ישראל. הסבר כיצד דגם דמוקרטי זה בא לידי ביטוי בקטע.

\*\*

1. הצג את הדגם של דמוקרטיה ליברלית אינדבידואלית.